Danebu

Danebu Kongsgaard, er et fjellhotell i Nord-Aurdal kommune i Valdres. Danebu ble reist etter initiativ av P. Chr. Andersen for innsamlede midler, og gitt som gave til Dansk Idrætsforbund som takk for Danmarks hjelp til Norge under andre verdenskrig.  Stedet ble innviet i 1950 og overtatt av Dansk Folke-Ferie i 1976. 

Navnet Danebu brukes i dag også som betegnelse for området rundt kongsgården på Danebu, ved toppen av Valdres alpinsenter på ca. 1000 moh.

Historikk
Initiativtaker for Danebu var Aftenpostens redaktør P. Chr. Andersen, som fremsatte tanken om en pengeinnsamling til dette formål rett etter andre verdenskrig. Skiforeningen tok ideen videre ved sin formann Lauritz Schmidts initiativ og startet en landsomfattende innsamlingsaksjon på Danmarks grunnlovsdag. Allerede i august 1945 kunne Skiforeningen overrekke gavebrevet på den såkalte Danskehytten til Dansk Idræts-Forbund. Det var arkitekt H. Astrup som sammen med oberst Bloch-Hansen fant en praktfull utsiktstomt på toppen av Aurdalsåsen i Valdres. Etter en arkitektkonkurranse som ble vunnet av Esben Poulsson, ble Danebu oppført i årene 1947-50. 

Referanser

Eksterne lenker


Kategori:Byggverk i Nord-Aurdal
Kategori:Byggverk tegnet av Esben Poulsson
Kategori:Turisthytter i Innlandet
Kategori:Gårder i Innlandet
Kategori:Samferdsel i Nord-Aurdal
Kategori:Byggverk fullført i 1950
Kategori:Bosetninger i Nord-Aurdal
Kategori:Næringsliv i Nord-Aurdal